Palivere mõis

Palivere mõis (saksa keeles Pallifer) oli rüütlimõis Lääne-Nigula kihelkonnas Läänemaal. Tänapäeval jääb kunagine mõis Lääne-Nigula valla territooriumile. Palivere mõis rajati keskajal, seda on esmamainitud 1493. aastal. 1501 läänistati mõis Bernt Owerlackerile. Taani ooberstleitnant, Saaremaa maanõunik Otto von Buxhoeveden (surnud 1575) omandas mõisa kaasavarana, abielludes Bernt Owerlackeri tütre ja pärija Annaga. Rootsi kuningas Karl IX läänistas 11.10.1610 mõisa Reinhold von Buxhövedenile (1585–1640). Reinhold von Buxhoevedeni pärijad olid tema pojad Johann Friedrich Buxhoeveden, kes sai Palivere mõisa, Reinhold von Buxhoeveden sai Türi-Alliku mõisa. Johann Friedrich Buxhoevedeni (surn 1667) pärija oli Rootsi sõjaväelane (major), Heinrich Karl von Buxhoeveden, seejärel Otto Friedrich von Buxhoeveden. Assessor Karl Hinrich von Buxhoeveden (1715-1783) müüs mõisa 1760. aastal Johann Adolf von Rosenthalile. 1766. aastast müüdi Palivere mõis meeskohtunik Otto Gustav von Bergile, kes pärandas 1793. aastal Palivere koos Orkse mõisaga oma õe pojapojale maanõunik Wilhelm Friedrich Pilar von Pilchaule. Palivere karjamõis oli Orkse mõis. Mõis kuulus eri aegadel Uexküllidele, Bergidele, Luederitele ja Pilar von Pilchaudele. 1909. aastal omandas mõisa Woldemar von Hunnius, kes jäi valduse omanikuks 1919. aasta võõrandamiseni. 1805. aastal valmis varaklassitsistlik ühekorruseline kõrgema keskrisaliidiga härrastemaja. 19. sajandi II poolel lisati ehitisele hulknurksed trepikojad ja veranda. Mõisa kivist peahoone ehitati 1845. aastal. Algselt oli see ühekorruseline, välja arvatud keskosa. Võõrandamise järel tegutses mõisas alates 1923. aastast Palivere lastekodu ning pärast reorganiseerimist 1960. aastast Palivere Eriinternaatkool. 1930. aastatel ehitati endine mõisahoone tervenisti kahekorruseliseks. 1994. aastast asus mõisahoones Palivere Laste- ja Noortekodu, ruumides tegutses ka hostel ühes seminari- ja peoruumidega. 2012. aasta kevadel lõpetati nende asutuste tegevus ja mõis läks Riigi Kinnisvara ASi omandisse. Lastekodulapsed koliti ümber SA Haapsalu Hoolekandekeskus peremajadesse Haapsalus. Renoveeritud mõisa viinakööki, mis oli ehitatud 1926. aastal, jäi tegutsema Vidruka Kool, kuid de jure lõpetas ka see kool 2013. aastal tegevuse, sest Vidruka Kool liideti Haapsalu Sanatoorse Internaatkooliga ja moodustati Haapsalu Viigi Kool. Riigi Kinnisvara AS on mõisa üritanud mitu korda müüa. Läänemaa mõisate loend Palivere mõisa park Palivere mõis (Lääne-Nigula khk), Kinnistute register Eesti Rahvusarhiivis "Arhiivikoopia". Originaali arhiivikoopia seisuga 28. detsember 2017. Vaadatud 28. detsembril 2017.{{netiviide}}: CS1 hooldus: arhiivikoopia kasutusel pealkirjana (link) http://entsyklopeedia.ee/artikkel/palivere2 https://online.le.ee/2012/05/19/palivere-mois-laheb-muuki/ https://www.err.ee/372073/haapsalu-peremajad-saavad-koduks-40-lastekodulapsele https://enda.ehis.ee/avalik/avalik/oppeasutus/OppeasutusKuva.faces?id=817 http://dea.digar.ee/cgi-bin/dea?a=d&d=laaneelu20151219.2.9.1 Lauri, Urmas. Riigi Kinnisvara AS pani Palivere mõisa taas müüki Lääne Elu, 22. jaanuar 2020. Palivere mõis (Lääne-Nigula khk), Kinnistute register Eesti Rahvusarhiivis Palivere mõis Mõisaportaalis Palivere võõrastemaja Palivere mõisa kontsept plaan